DG van hoër onderwys geskorsGwebinkundla Qonde (Foto: Departement van hoër onderwys) Gwebinkundla Qonde, die direkteur-generaal van die departement van hoër onderwys, is geskors. Minister Blade Nzimande het in ŉ verklaring gesê Qonde is voorlopig geskors ná ŉ ouditverslag vir die 2019/20-boekjaar deur die ouditeur-generaal. Dr. Phil Mjwara, direkteur-generaal van die departement van wetenskap en innovasie, is aangestel om met onmiddellike effek in die pos waar te neem totdat die ondersoek en enige gevolglike prosesse afgehandel is. Qonde se skorsing hou verband met ŉ forensiese ondersoek na die nasionale vaardigheidsfonds (NSF). Die ouditeur-generaal het bevind R1,8 miljard van die NSF is onderbestee. Die entiteit het ook nie voldoende stelsels in plek gehad om boek te hou van geoormerkte fondse nie. Die finansiële state het ook nie aangedui hoe R2,5 miljard spandeer is nie. Die NSF het in Maart gesê hy het ŉ dispuut verklaar oor die verslag.